SevenX Ventures își majorează deținerea în Holde Agri Invest și va accelera investițiile în dezvoltarea companiei
Holde Agri Invest SA, unul dintre cei mai mari operatori de terenuri agricole din România, anunță modificări în structura acționariatului, alături de strategia pentru dezvoltarea companiei în următorii ani. SevenX Ventures și-a majorat deținerea în Holde Agri Invest, în timp ce Leonard Leca, membru al Consiliului de Administrație al Holde și investitor în SevenX Ventures, și-a crescut participația în SevenX Ventures la 71%, ceea ce a condus la reducerea deținerii Vertical Seven Group în același fond la 10%.